2017. gada 28. novembrī Rīkojums Nr. 711

Rīgā (prot. Nr. 59 29. §)

**Par apropriācijas pārdali apakšprogrammas 24.08.00 "Nacionālo parku darbības nodrošināšana" ietvaros starp izdevumu ekonomiskās klasifikācijas kodiem 2017. gadā**

1. Atbalstīt apropriācijas pārdali 2017. gadā Vides aizsardzības un reģionālās attīstības ministrijas budžeta apakšprogrammā 24.08.00 "Nacionālo parku darbības nodrošināšana", samazinot izdevumus sadaļā "Sociālie pabalsti" (kods 6000) 88 000 *euro* apmērā un palielinot izdevumus sadaļā "Pamatkapitāla izveidošana" (kods 5000) 88 000 *euro* apmērā, lai daļēji segtu Eiropas Savienības LIFE+ programmas finansētā Dabas aizsardzības pārvaldes projekta "Ķemeru nacionālā parka hidroloģiskā režīma atjaunošana" (projekta Nr. LIFE10NAT/LV/000160 HYDROPLAN) īstenošanai papildus nepieciešamos izdevumus.

2. Vides aizsardzības un reģionālās attīstības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.

3. Finanšu ministram normatīvajos aktos noteiktajā kārtībā informēt Saeimu par šā rīkojuma 1. punktā minēto apropriācijas pārdali un pēc Saeimas atļaujas saņemšanas veikt apropriācijas pārdali.

Ministru prezidenta vietā –

Ministru prezidenta biedrs,

ekonomikas ministrs Arvils Ašeradens

Vides aizsardzības un

reģionālās attīstības ministrs Kaspars Gerhards